stanford-oval/wikipedia huggingface dataset:
שנות ה-90 של המאה ה-20 במוזיקה הפופולרית
באירופה > מוזיקה אלקטרונית

בעקבות ההתפתחויות הטכנולוגיות שאפשרו לאמנים ליצור מוזיקה ובעקבות הפחתת עלויות הציוד בתחילת העשור מספר גדול יותר של מוזיקאים החל להפיק מוזיקה אלקטרונית.
הפופולריות של מוזיקת ההאוס, הטכנו והרייב בתחילת העשור הובילו לפריחה של ז'אנר היורודאנס שהיה בעל פוטנציאל מסחרי רב יותר. הרכבי היורודאנס האירופאים הדומיננטיים ביותר במהלך העשור כללו את Toy-Box, Alice Deejay, Rednex, האדאוויי, Gigi D'Agostino, Vengaboys, 2 Unlimited, Cappella, אייפל 65, קורונה, Culture Beat, ד"ר אלבן, 2 Brothers On The 4th Floor, Mr. President, סאש!, Snap!, Playahitty, Real McCoy, ויגפילד וסקטמן ג'ון.
במהלך העשור התפתח גם הז'אנר IDM (מוזיקת דאנס אינטליגנטית), אשר שילבה אלמנטים של מוזיקת טכנו, מוזיקת דראם אנד בייס ומוזיקת אסיד האוס ועשתה שימוש רב בעיבוד אותות ספרתי.
בבריטניה ז'אנרים אלקטרוניים פופולריים במהלך העשור כללו את הז'אנרים הארדקור ברייקביט, דראם אנד בס/מוזיקת ג'אנגל, ביג ביט וגראז' בריטי. בין ההרכבים האלקטרונים שזכו להצלחה המסחרית הגדולה ביותר במהלך העשור מתוך אותן הסצנות ניתן למנות את האמנים הפרודיג'י, The Chemical Brothers, פאטבוי סלים, אפקס טווין, Autechre, בורדס אוב קנדה, מאסיב אטאק, פורטיסהד, אנדרוורלד ופיית'לס.
ההצלחה של להקת Massive Attack בתחילת העשור הובילה לפיתוח של סוגה חדשה נוספת של מוזיקה אלקטרונית איטית יותר שזכתה לכינוי טריפ הופ.
מוזיקת הטראנס שהתפתחה בתחילת העשור הפכה פופולרית ברחבי אירופה במהלך שנות התשעים, כאשר אמנים כמו ATB, ופול ואן דייק זכו להצלחה מסחרית ענקית. הטראנס האירופי נותר פופולרי עד תחילת העשור הבא.
טו אנלימיטד, תצלום מהופעה שהתקיימה ב-1994
חברי ההרכב הפרודיג'י
באוקיאניה

באוסטרליה ובניו זילנד הלהקות INXS ו-Crowded House אשר זכו להצלחה עצומה ברחבי העולם במהלך שנות השמונים המשיכו להיות פופולריים גם במהלך שנות התשעים. עם זאת, הפופולריות של להקת INXS דעכה לאחר יציאת האלבום Full Moon, Dirty Hearts בשנת 1993, שאפילו לא הצליח להיות ברשימת 50 האלבומים הנמכרים ביותר בארצות הברית, וב-22 בנובמבר 1997, מספר חודשים לאחר יציאת אלבום האולפן העשירי של הלהקה, סולן הלהקה מייקל האצ'נס נמצא תלוי ללא רוח חיים במלון בו שהה בסידני. להקת Crowded House הוציאה שני אלבומים נוספים במהלך העשור - Woodface בשנת 1991 ו־Together Alone בשנת 1994, אשר זכו גם הם להצלחה בינלאומית, אך הלהקה התפרקה לבסוף ב-1996.
בניו זילנד, השיר "How Bizarre" של הרכב ההיפ הופ OMC הפך לשיר הניו זילנדי המצליח ביותר בכל הזמנים, והגיע למקום הראשון במספר מצעדים ברחבי העולם, כולל באוסטרליה, קנדה, אירלנד, דרום אפריקה ואוסטריה.
הזמרת האוסטרלית קיילי מינוג, אשר לה זכתה להצלחה עצומה בעשור הקודם, המשיכה להיות פופולרית לאורך כל העשור, בעיקר בזכות הלהיטים " Confide in Me " ו-" Where the Wild Roses Grow " אותו היא שרה יחד עם ניק קייב. אחותה הצעירה דני מינוג, החלה גם קריירה כזמרת במהלך שנות התשעים וזכתה להצלחה רבה באוסטרליה ובבריטניה בעיקר בזכות הלהיטים כמו "Love and Kisses", "This Is It", ו-"All I Wanna Do".
בנוסף, בשנות ה-90 הגיעה גם פריצת הדרך של זמרת הפופ/רוק נטלי אימברוליה בעיקר בזכות הלהיט הגדולה ביותר שלה - גרסת הכיסוי שביצעה לשיר Torn אשר היה לאחד משירי הפופ הפופולריים ביותר בשנות ה-90.
באמריקה הלטינית

פרק זה לוקה בחסר. אנא תרמו לוויקיפדיה ו.
באמריקה הלטינית > סלסה

במהלך שנות התשעים מוזיקת הסלסה, אשר באה במקור מאזור האיים הקריביים, הפכה פופולרית בכל רחבי אמריקה הלטינית. במהלך תקופה זו מוזיקת הסלסה הפכה פופולרית יותר ויותר כמוזיקת ריקודים בארצות הברית ובאירופה.
באסיה

פרק זה לוקה בחסר. אנא תרמו לוויקיפדיה ו.
ראו גם

בילבורד הוט 100 (1990–1999)
שנות ה-80 של המאה ה-20 במוזיקה הפופולרית
1965 במדע

| 0 | 1 | 2 | 3 |
| --- | --- | --- | --- |
|  |  | 1965  במדע |  |
< · 1963 · 1964 — 1965 — 1966 · 1967 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
שימוש ראשון בדפיברילטור נייד באמבולנס מתרחש בצפון אירלנד
רשימת אירועים מדעיים עיקריים שהתרחשו ב-1965.
אסטרונומיה וחקר החלל

18 בפברואר – במהלך טיסה של ספינת חלל סובייטית ווסחוד 2 מבוצעת יציאה ראשונה של בן אדם לחלל מהחללית.
20 בפברואר – ריינג'ר 8 מתרסקת על הירח בהצלחה תוך ביצוע משימת צילום ושידור תמונות לשם איתור אתר נחיתה אפשרי עבור תוכנית אפולו.
14 ביולי – מארינר 4, גשושית אמריקאית משדרת תמונות של מאדים תוך ביצוע יעף על פניו.
16 בנובמבר – ברית המועצות משגרת חללית ונרה 3 - החללית הראשונה שמגיע לשטח של כוכב הלכת אחר.
26 בנובמבר – שיגור חללית על ידי צרפת - המדינה השלישית המשגרת חלליות לחלל.
גילוי קרינת הרקע הקוסמית על ידי רוברט וילסון וארנו פנזיאס
גילוי היפר-ענק אדום, הכוכב הגדול ביותר הידוע, פי 1,650 מהשמש.
ביולוגיה

4 בפברואר – טרופים ליסנקו הועבר מתפקידו. תחילת ביקורת קשה על התאוריה שלו בברית המועצות.
כימיה

רואלד הופמן ורוברט וודוורד מציעים חוקים להסבר סטריאוכימיה של תוצרי תגובות כימיות.
פיתוח סיב סינתטי חזק מאוד, קל, גמיש וחסין אש בשם קוולאר על ידי הכימאית סטפני קוולק במעבדות דופונט .
מדעי המחשב

המצאת מרחק לוינשטיין
תחילת ייצור מחשבים מדגם PDP-8 על ידי חברת DEC. זה היה מיני-מחשב מסחרי ראשון בעולם.
19 באפריל פרסום חוק מור על ידי גורדון מור.
המצאת לוגיקה עמומה.
המצאת שיטת מיתוג מנות.
ייצור מחשב-על מדגם CDC 6600
מתמטיקה

פרסום עקרונות של לוגיקה עמומה על ידי לוטפי זאדה (Lotfi A. Zadeh).
רפואה

גילוי חיסון נגד אדמת.
שימוש ראשון בדפיברילטור נייד באמבולנס בבלפסט, צפון אירלנד.
פרסים

פרס נובל
פרס נובל לפיזיקה - שינאיצ'ירו טומונאגה, ג'וליאן שווינגר, ריצ'רד פיינמן - על עבודה בסיסית באלקטרודינמיקה קוונטית בעלת מסקנות פורצות דרך לפיזיקה של חלקיקים אלמנטריים
פרס נובל לכימיה - רוברט ברנס וודוורד, על הישגיו בתחום הסינתזה האורגנית.
פרס נובל לפיזיולוגיה ורפואה - פרנסואה ז'קוב, אנדרה לווף, ז'ק מונו על גילוי mRNA, ריבוזומים והגנים השולטים על ביטוי גנים אחרים.
פרס ישראל
מדעי החברה - יהודית שובל
מדעים מדויקים - עמוס דה שליט, יגאל תלמי
נולדו

23 בפברואר – מייקל דֵל, מקים חברת המחשבים דל ומנכ"ל החברה.
19 ביולי – מייקל בראון, אסטרונום אמריקאי, עומד בראש צוות שגילה גופים טרנס-נפטוניים רבים במערכת השמש החיצונית, שהעיקרי שבהם הוא כוכב הלכת הננסי אריס.
26 באוגוסט – מרכוס דו סוטוי מתמטיקאי אנגלי, עוסק בתורת החבורות ותורת המספרים, מוכר כסופר מדע פופולרי ועוסק בפופולריזציה של המתמטיקה.
נפטרו

28 באוגוסט – יואל רקח, פיזיקאי ישראלי, תרם תרומות חשובות לתחום הספקטרוסקופיה האטומית וחקר הגרעין, חתן פרס ישראל למדעים מדויקים (נולד ב-1909).
4 בספטמבר – אלברט שוייצר, תאולוג, מוזיקאי, פילוסוף ורופא גרמני-צרפתי, (נולד ב-1875).
7 בספטמבר- ג'סי דוגלס (Jesse Douglas), מתמטיקאי אמריקאי, זכה במדליית פילדס (נולד ב-1897).
12 באוקטובר – פאול הרמן מילר, כימאי שווייצרי, גילה כי ניתן להשתמש ב-די-די-טי (DDT) כחומר מדביר חרקים יעיל למחלות המועברות על ידי פרוקי רגליים, חתן פרס נובל לפיזיולוגיה ורפואה (נולד ב-1899).
15 באוקטובר – אברהם הלוי פרנקל, מתמטיקאי גרמני-ישראלי, ממניחי היסודות לתורת הקבוצות האקסיומטית, חתן פרס ישראל בתחום המדעים המדויקים (נולד ב-1965).
המסדר הבין לאומי לבנייה-חופשית מעורבת לגברים ונשים

הסמל המקורי של מסדר זכות האדם
המסדר הבין-לאומי לבנייה-חופשית לגברים ונשים "זכות האדם" (באנגלית: The International Order of Freemasonry for Men and Women, Le Droit Humain ובצרפתית: Ordre Maçonnique Mixte et International LE DROIT HUMAIN) הוא מסדר בונים חופשיים המקבל לשורותיו נשים וגברים "ללא קשר למעמד חברתי, גזע, דת או דעה פילוסופית". המסדר נוסד ב-1901 בפריז, כשלוחה הבינלאומית של המסדר הראשון בעולם של בנייה-חופשית לגברים ונשים (להלן מעורבת) שהוקם ב-1893 על ידי ז'ורז' מרטין Georges Martin ו-מריה דוריים Maria Deraismes בשם "הלשכה הגדולה הסימבולית של צרפת בנוסח הסקוטי - זכות האדם".
מסדר "זכות האדם" מבוסס על הפילוסופיה והמסורות העתיקות של הבונים החופשיים ומשתמש בטקסים ובסמלים של הבנייה החופשית ככלי לשיפור ולקידום האנושות. המסדר נאמן "לעקרון של עצמאות מכל מוסד או ארגון דתי" (ראה Laïcité) ומכבד את חופש המצפון המוחלט של כל אחד ואחת", המסדר "אינו מלמד שום דוגמה ודוחה כל כפיה דוגמטית", המסדר שואף להתפתחות מוסרית, שכלית ורוחנית של כל בני האדם ו-"לחיפוש אחר האמת". סיסמתו היא "חרות, שוויון, אחווה".
ב-מסדר "זכות האדם" מונה כיום כ-32,000 חברים על פני יותר מ-60 מדינות בכל העולם המסדר מורכב מפדרציות עצמאיות ומנוהל על ידי מועצה עליונה, שיושבת בפריז.
פעילות המסדר בארץ ישראל

המסדר פעיל בישראל החל משנת 1985, למעט הפסקה בין השנים 2002 עד 2008.
המסדר הופיע לראשונה בישראל ביוני 1985 עם הקמת הלשכה הראשונה בשם "תיבת האחווה" (L'Arche Fraternelle) לשכה זו עבדה בצרפתית. בשנת 1996 הוקמה לשכה ראשונה בעברית בשם "עמוד השחר". בספטמבר 1997 הוקמה רשות ישראלית עצמאית של מסדר זכות האדם, אך היא הפסיקה לפעול ב-2003.
במאי 2008 נפתחה שוב בישראל לשכה דוברת צרפתית “Infini” (אין-סוף) שנסגרה בשנת 2021, וב-2015 לשכה שנייה דוברת עברית "שורשים". לשכה דוברת צרפתית בשם אובונטו נפתחה ב-2021. למסדר יש לשכת שלמות בשם "עץ הדעת" המעניקה את הדרגות הגבוהות במסדר החל מהדרגה ה-4 לאחי שתי הלשכות (דו לשונית). המסדר מקבל לשורותיו גברים וגם נשים על בסיס שוויוני ומושך אליו יותר ויותר צעירים וצעירות המעוניינים להיכנס לבנייה החופשית תואמת את רוח של המאה ה-21.
ב-22 בספטמבר 2021 קיבלו שוב הלשכות הפעילות מעמד של רשות עצמאית Jurisdiction המציינת את התפתחות המסדר לקראת הפיכתו למסדר עצמאי. הלשכות הפעילות כיום:
1. אובונטו - לשכה סמלית (כחולה) - דוברת צרפתית.
2. שורשים – לשכה סמלית (כחולה) - דוברת עברית.
3. עץ הדעת – לשכת שלמות – העובדת בדרגות הגבוהות 1 עד 14 דו לשונית צרפתית עברית.
כל הלשכות עובדות בהיכל המסדר הנמצא בתל אביב.
היסטוריה כללית של המסדר > הפרישה מהלשכה הגדולה הצרפתית

ב-1880, שתים-עשרה לשכות של בונים-חופשיים נפרדו מ-"הלשכה הגדולה המרכזית של המועצה העליונה של צרפת" ויסדו מסדר חדש בשם "הלשכה הגדולה הסימבולית של צרפת בנוסח הסקוטי". אחת מהלשכות הללו, לשכת “Les Libres Penseurs” ("החושבים החופשיים"), מ-Le Pecq שבצפון מערב פריז, הכריזה על אוטונומיה וב-14 בינואר 1882, קיבלה לשורותיה את מריה דוריים, עיתונאית פמיניסטית, פעילת זכויות אדם, מרצה, נואמת פוליטית ידועה בשל מחויבותה המיליטנטית להכרה בזכויות נשים וילדים.
כך הפכה דוריים לצרפתייה הראשונה שנתקבלה כחברה בלשכה גברית. טקס החניכה (קבלה למסדר) של דוריים עורר סערה בעולם המסוני וגרם לחמישה עשר מחברי הלשכה לחתום על בקשת חזרה ללשכה הגדולה הסימבולית הסקוטית, מעשה שהוביל להדחתו של נשיא הלשכה, האח הוברון (Houbron) ולחזרתה של הלשכה לחיק הלשכה הגדולה הסימבולית בשנת 1884. מריה דוריים נשארה בונה חופשית ללא לשכה במשך כמעט שתים עשרה שנים.
אחד מחברי הלשכה הגדולה הסימבולית הסקוטית, הד"ר ז'ורז' מרטין, סנטור צרפתי ופמיניסט נלהב, המשיך לפעול למען שוויון בין נשים וגברים בבנייה החופשית, על סמך תפקידן בחברה, במשפחה ובחינוך. בינואר 1890 הציג מרטין למועצה העליונה של הלשכה הסימבולית פרויקט להקמת מסדר חדש של בונים חופשיים שיקבל לשורותיו גברים ונשים בשם "זכות הנשים". למרות הדעה החיובית של כמה לשכות, המועצה סרבה רשמית. אז החל ג'ורג' מרטין לעבוד יחד עם מריה דוריים על הקמת מסגרת בנייה חופשית עצמאית לקבלת נשים וגברים.
היסטוריה כללית של המסדר > הקמת המסדר המעורב

בסדרה של מפגשים לא רשמיים שנערכו במהלך מרץ 1893 קיבלו 16 נשים, פעילות פמיניסטיות שביקשו להיות בונות חופשיות, את שלוש הדרגות הראשונות בבנייה החופשית על ידי מריה דוריים. ובכך הפכו לאחיות בונות חופשיות.
ב-4 באפריל 1893, חמש עשרה מהאחיות החדשות והאח ג'ורג' מרטין הקימו בפריז את מסדר הבונים החופשיים לגברים ולנשים הראשון בעולם לפי הנוסח הסקוטי, בשם "הלשכה הסימבולית הגדולה של צרפת בנוסח הסקוטי - זכות האדם" (La Grande Loge Symbolique Ecossaise de France, Le Droit Humain). המסדר הוכרז כפתוח לכל, ללא הבדלי גזע, מין או דת.
כדי לאפשר לחברי המסדר להתקדם בדרגות הבנייה החופשית בנוסח הסקוטי עד הדרגה ה-33 הוקמה "המועצה העליונה האוניברסלית המעורבת" Suprême Conseil Universel Mixte כגוף המנהל של המסדר המעניק את הדרגות.
ב־11 במאי 1901 הוקם "המסדר הבין-לאומי לבנייה-חופשית לגברים ונשים LE DROIT HUMAIN זכות האדם" המבוסס על חוקה משלו והפך לגוף המרכזי הרשאי להנפיק אישורים לכינון פדרציות לאומיות תחת מסגרת זו. מריה דוריים נפטרה ממחלה בשנת 1894. ג'ורג' מרטין נפטר בשנת 1916. הוא פעל עד סוף ימיו לטובת הרחבת המסדר אך עבודתו הושלמה על ידי אחים ואחיות אחרים.
ברבע הראשון של המאה ה-20 נעשתה פעילות נמרצת של ג'ורג' מרטין לביסוס מעמדו של מסדר זכות האדם כגוף מסוני מוכר בעולם. במקביל, נפתחו לשכות של המסדר בפריז ובערים אחרות בצרפת. לשכות נוספות נפתחו גם בשווייץ, בלגיה הולנד ובמזרח הרחוק.
כיום, המסדר מוכר בין השאר על ידי גופים מסוניים (של בונים חופשיים) שונים כגון: הלשכה הגדולה של צרפת, המזרח הגדול של צרפת, הלשכה הנשית הגדולה של צרפת, המזרח הגדול של בלגיה, הלשכה הגדולה של בלגיה ועוד.
היסטוריה כללית של המסדר > החברים המייסדים > מייסדי הלשכה הראשונה של המסדר שהפך אחר כך למסדר הבינלאומי היו

| --- | --- |
השם: הערות
Maria Deraismes: 
Georges Martin: 
Marie Béquet de Vienne: 
Louise David: 
Charlotte Duval: 
Anna Féresse-Deraismes (sœur de Maria): אחותה של מריה
Élisa Lévy-Maurice: 
Maria Arundale-Martin: אחותה של Francesca Arundale
Marie-Georges Martin: אשתו של Georges Martin
Florestine Mauriceau: אחותה של d'Eliska Vincent
Julie Pasquier: 
Dr Marie Pierre: אחותה של d'Eugénie Potonié-Pierre
Myrtille Rengnet (sœur de): אחותה של Maria Pognon
Clémence Royer: 
Eliska Vincent: 
Louisa Wiggishoff:
היסטוריה כללית של המסדר > החברים המייסדים > נושאי המשרה של הלשכה הראשונה היו

| --- | --- |
השם: התפקיד
Maria Deraismes: נשיאה
Clémence Royer: נשיאת כבוד / שקדמה?
Marie Béquet de Vienn: מפקחת ראשונה
Marie-Georges Martin: מפקחת שנייה
Georges Martin: נואם
Maria Arundale-Martin: מזכירה
Anna Féresse-Deraismes: גזברית
Élisa Lévy-Maurice: האחות הרחמנייה / אחראית הצדקה
Julie Pasquier: מומחית גדולה
Florestine Mauriceau: מומחה ראשון
Eliska Vincent: מומחית שנייה
Louisa Wiggishoff: מנצחת על הטקסים
היסטוריה כללית של המסדר > התפשטות המסדר בארצות דוברות אנגלית

עד שנת 1914 התפשט המסדר לבריטניה ולארצות הברית. הבנייה החופשית המעורבת הובאה לעולם דובר האנגלית על ידי אנני בזאן Annie Besant (מרצה, פמיניסטית, סוציאליסטית בריטית, אשר נטלה חלק במאבק הפועלים, והפכה לנשיאה של האגודה התיאוסופית, לוחמת לעצמאות הודו) שהקימה את לשכת "החובה האנושית" מס' 6 בלונדון ב־1902 ויסדה שם, יחד עם נושאי המשרה מהמועצה העליונה הצרפתית, את "הפדרציה הבריטית של המסדר הבינלאומי לגברים ולנשים זכות האדם". אנני בזאן נשארה ראש הפדרציה הבריטית עד למותה ב-1933.
סגנון העבודה של הלשכות האנגליות הושפע מהתנועה התאוסופית וקיבל אופי מיסטי יותר מהלשכות האחרות במסדר. בין השאר, ביקשה וקיבלה אנני בזאן אישור מהמועצה העליונה בפריז לנהוג לפי המקובל בלשכה הגדולה הגברית של אנגליה ולדרוש מהמועמדים אמונה באלוהים או בישות עליונה כתנאי לקבלה, בשונה מהלשכות הקונטיננטליות שלא דרשו כל אמונה דתית מחבריהם. האישור שהתקבל מצרפת נודע בשם "ברית אנני בזאן" וב-1904 הודפס ריטואל אנגלי חדש, אשר ביסס דרישה זו כחיונית לעבודה הטקסית. הריטואל המתוקן נקרא Dharma Workings "ריטואל דהרמה", הידוע גם בשם "ביזאנט-לידביטר" Besant/Leadbeater על שם מחבריו.
לשכות דוברות צרפתית של מסדר "זכות האדם" הופיעו בארצות הברית החל מ־1903, גם שם את הלשכה דוברת האנגלית הראשונה הקימה אנני בזאן, בשנת 1908. גם לארצות הברית, ייבאה בזאן את הריטואלים הנ"ל, כך שהלשכות הדוברות אנגלית קיבלו סגנון פחות קונטיננטלי ומיסטי יותר.
Besant/Leadbeater על שם מחבריו.
היסטוריה כללית של המסדר > עקרונות, ארגון, נוסחים והחוקה

מייסדי המסדר ביקשו לאשרר את השוויון בין גברים לנשים בחברה בכלל ובבנייה החופשית בפרט. בין השאר דרך שמו של המסדר "זכות האדם", הם הכריזו גם על הרצון "שגברים ונשים ייהנו בצורה שווה מצדק חברתי על פני האדמה כולה בתוך אנושות המאורגנת בחברות בהן שוררים החופש והאחווה".
כאמור מאז הקמתו, המסדר התפשט בכל העולם. מבחינה ארגונית הוא מחולק לפדרציות, תחומי שיפוט ולשכות חלוציות בהתאם להיקף התפתחותו במדינות השונות.
מטרתו לקרב זה לזה את שני חצאי המין האנושי מתוך האמונה שיש להם את אותם צרכים ואותם האינטרסים, במשפחה כמו בחברה - ולהגן עליהם באופן שווה. המסדר שואף להתגבר על הפרטיקולריזם שהוא תולדה של הפרדה, הדרה וברבריות בין בני האדם. המסדר תומך בשלום בין האומות.
מסדר "זכות האדם" נבדל מהמסדרים המסונים (של בונים חופשיים) האחרים בשלושה מאפיינים ייחודיים: "שוויון מגדרי, בינלאומיות והמשכיות החניכה בין הדרגה הראשונה לדרגה ה-33 בנוסח הסקוטי הקדום והמקובל". אף על פי שרוב לשכות המסדר עובדות לפי נוסח זה, אופיו הבינלאומי של המסדר מתחשב בנוסחים הנהוגים במקומות אחרים בעולם, במיוחד במדינות בהן התפתחה הבנייה החופשית האנגלו-סקסית. לפיכך, הנוסח לודרדייל, גרסה של הנוסח הסקוטי המשלבת אלמנטים של נוסח אמוליישן (או הנוסח אנגלי), נפוץ בלשכות ובפדרציות של המסדר הממוקמות במדינות תחת השפעה אנגלו-סקסית.
המסדר אימץ חוקה, אשר גרסתה הראשונה הוכרזה בכנס הבינלאומי של 1920. המועצה העליונה, הגוף ההיררכי העליון במסדר, מופקדת על שמירת עקרונות המסדר. המועצה ממנה נציג מטעמה בכל פדרציה (או תחום השיפוט), שתפקידו לקשר בין הפדרציה למועצה העליונה.
המטה הראשי של המסדר ממוקם בפריז, ברחוב ז'ול-ברטון 5, ברובע ה-13, בביתו לשעבר של ז'ורז' מרטין ממייסדי המסדר. המבנה סווג כבניין לשימור משנת 2014.
היסטוריה כללית של המסדר > רשימת ראשי המסדר מאז הקמתו

מאז הקמתו עומד בראש המסדר Grand Master נשיא גדול, נבחר:
| 0 | 1 | 2 | 3 |
| --- | --- | --- | --- |
| שנות כהונה | השם | תקופת חיים | הערות |
| 1903-1914 | מארי ז'ורז' מרטין  Marie-Georges Martin | 1850 - 1914 | אשתו של ז'ורז' מרטין והנשיאה הגדולה הראשונה של המסדר. |
| 1914-1918 | מארי בונביאל  Marie Bonnevial | 1841 - 1918 | מורה בבית הספר, פעילה סוציאליסטית ונשיאת הליגה לזכויות נשים בצרפת. |
| 1918-1921 | אג'ן פירון  Eugène Piron | 1863 - 1928 | כימאי אוטודידקט, פעיל סוציאליסט והנשיא הראשון של הפדרציה הצרפתית של זכות האדם. |
| 1928-1934 | לוסיין לוי  Lucien Lévi | 1882 - 1935 | כימאי ומורה. |
| 1934-1947 | הנרי פטי  Henri Petit | 1868 - 1955 | מומחה לביטוח נשיא הפדרציה הצרפתית. 1928 |
| 1947-1954 | מרגריט מרטין  Marguerite Martin | 1877 - 1956 | התקבלה לבנייה בלשכה הסימבולית המעורבת. חידשה את פעילות המסדר אחרי המלחמה. |
| 1954-1969 | צ'ארלס קמיליאר Charles Cambillard | 1892 - 1986 | מורה לאנגלית. חיזק והרחיב את המסדר. |
| 1969-1976 | אנדרה קלמנט  André Clément | 1897 - 1986 | הגיע ממסדר "המזרח הגדול של צרפת", הקים את המועצה הגדולה של הפדרציה הצרפתית ב-1939 |
| 1976-1990 | ז'אק שואזה | 1910 - 1998 | מהנדס בלגי, מייסד המרכז לתכנון המשפחה הראשון בבלגיה. כיהן במשך שתי כהונות. |
| 1990-1997 | מארק גרוז'אן  Jacques Choisez | 1918 - 2012 | היסטוריון מיליטנטי ופעיל של ארגוני עובדים. בא מהמזרח הגדול של צרפת. |
| 1997-2007 | נורדור נרדוויק  Njördur Njardvik | 1936- | איסלנדי, דוקטור לפילולוגיה. |
| 2007-2012 | דניאל ז'ואט  Danièle Juette |  | פסיכיאטרית, לשעבר נשיאת המועצה הצרפתית וסגנית הנשיא הגדול. |
| 2012-2017 | איווט רמון  Yvette Ramon |  | מורה, מרצה ונשיאה לשעבר של המועצה הגדולה של הפדרציה הצרפתית. |
| מאז 2017 | דניאל בולנס  Daniel Bolens |  | נשיא לשעבר של הפדרציה השווייצרית של "זכות האדם". |
היסטוריה כללית של המסדר > מסדר זכות האדם בעולם כיום

כיום מסדר "זכות האדם – Le Droit Humain" מונה כ־850 לשכות סימבוליות (של שלוש הדרגות הראשונות) ב-60 מדינות.
באירופה
צרפת, בלגיה (אורכב 11.06.2020 בארכיון Wayback Machine), אוסטריה, בריטניה, שווייץ, לוקסמבורג, הולנד, דנמרק, נורווגיה, שוודיה, פינלנד, איסלנד, איטליה, ספרד, פורטוגל, יוון, קפריסין (ניקוסיה), בולגריה, קרואטיה, אסטוניה, סלובקיה, ליטא, צ'כיה, הונגריה, פולין, גרמניה, רומניה, רוסיה, אוקראינה.
• באמריקה:
קנדה (מונטריאול, קוויבק, שרברוק, טורונטו), ארצות הברית, מקסיקו, גוואדלופ, מרטיניק, גיאנה, ברזיל, ארגנטינה, צ'ילה (סנטיאגו, ולפראיסו), קולומביה, פרגוואי, פרו, אורוגוואי, ונצואלה.
• באסיה-אוקיאניה:
לבנון, ישראל, יפן; אוסטרליה (בריסביין, חוף הזהב, סידני, מלבורן, דיילספורד, אדלייד), קלדוניה החדשה, טהיטי;
• באפריקה:
בורקינה פאסו, קמרון (דואלה, יונדה), בנין (קוטונו), גינאה, רואנדה, סנגל (דקאר), קונגו, חוף השנהב, מרוקו (ראבט), ניגריה, צ'אד, טוגו, דרום אפריקה (קייפטאון, דרבן, יוהנסבורג, פרטוריה), ראוניון, מדגסקר, מאלי, מאוריציוס, ניגריה, רפובליקת קונגו, סנגל, תוניסיה.
ראו גם

בנייה חופשית מעורבת
הערות שוליים

↑  החוקה בינלאומית של המסדר הבינלאומי לגברים ולנשים "זכות האדם" Le Droit Humain (מאי 2017), סעיף 1.
↑  חוקת המסדר, סעיף 3 שם.
↑  חוקת המסדר, סעיף 4 שם
↑  חוקת המסדר סעיף 4 שם.
↑  "Organization - ORDRE MAÇONNIQUE MIXTE INTERNATIONAL LE DROIT HUMAIN". ORDRE MAÇONNIQUE MIXTE INTERNATIONAL LE DROIT HUMAIN (באנגלית אמריקאית). נבדק ב-2024-12-30.
↑  חוקת המסדר, סעיף 1.
| --- | --- |
בקרת זהויות :  BNE: XX5196048  BnF: cb121521352 (data)  GND: 6120749-4  ISNI: 0000 0001 2151 552X  LCCN: no2006052881  SUDOC: 030019230  VIAF: 125206200   WorldCat (עם VIAF): 125206200 
חזית היכל זכות האדם בפריז
ז'ורז מרטין ממיסדי מסדר זכות האדם
מריה דורים האשה הראשונה שהתקבלה בצרפת לבניה החופשית והנשיאה הראשונה של מסדר זכות האדם
פסל של מריה דורים בפריס
1952 במדע

| 0 | 1 | 2 | 3 |
| --- | --- | --- | --- |
|  |  | 1952  במדע |  |
< · 1950 · 1951 — 1952 — 1953 · 1954 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1952.
הכימאית פיזיקלית רוזלינד פרנקלין. בשנה זו צילמה את צילום 51 שהיה גורם מכריע בגילוי מבנה ה-DNA
ארכאולוגיה

חשיפת העיר הפונית קרקואן בתוניסיה, העיר השתמרה במצבה בעת חורבנה מבלי שתרבויות מאוחרות יותר הקימו בה יישוב חדש
תחילת חפירות בתל יריחו על ידי קתלין קניון
ביולוגיה

ביצוע שיבוט ראשון על ידי רוברט בריגס (Robert Briggs) ותומאס קינג (Thomas King) שכלל העברת גרעין מתא עוברי לתא ביצית לא מופרית
חקר מבנה ה-DNA על ידי רוזלינד פרנקלין
חקר גורם הגדילה העצבי על ידי סטנלי כהן וריטה לוי-מונטלצ'יני
14 באוגוסט – אלן טיורינג מפרסם מאמר בשם "הבסיס הכימי של מורפוגנזה" ומציג מנגנונים להיווצרות תבניות ביצורים חיים, ציון דרך בחקר המורפוגנזה
28 באוגוסט – אלן הודג'קין ואנדרו הקסלי מפרסמים את מודל הודג'קין-הקסלי שמסביר את אופן היווצרותם של דחפים עצביים
20 בספטמבר – פרסום תוצאות ניסוי הרשי-צ'ייס על ידי אלפרד הרשי ומרתה צ'ייס (Martha Chase) שהוכיח כי הדנ"א ולא החלבון הוא החומר הגנטי של החיים
גילוי תריודוטירונין, אחד ההורמונים המופרשים על ידי בלוטת התריס
כימיה

המצאת שיטות חדשות בתחום ספקטרוסקופיית בליעה אטומית על ידי אלן וולש (Alan Walsh)
גילוי מבנה של פרוצן (Ferrocene) על ידי ארנסט אוטו פישר (Ernst Otto Fischer), ג'פרי ווילקינסון (Geoffrey Wilkinson) ורוברט וודוורד, עבודה פורצת דרך בתחום הכימיה האורגנומתכתית והקטליזה
פרסום תמונות של ננו-צינורית פחמן שבוצעו על ידי כימאים סובייטים (L. V. Radushkevich and V. M. Lukyanovich).
מדעי המחשב

פיתוח קוד האפמן על ידי דייוויד האפמן, קוד המספק דחיסת נתונים מרבית
פיתוח Autocode - המהדר הראשון בעולם על ידי מדען בריטי אליק גלני (Alick Glennie)
29 באפריל – תחילת ייצור ומכירה של מחשבי IBM 701. חלק מהמחשבים מדגם זה היו בשימוש עד לשנות ה-80
7 באוקטובר – קבלת פטנט על ברקוד על ידי ברנרד סילבר (Bernard Silver) ונורמן וודלנד (Norman Woodland)
פיזיקה

1 בנובמבר – מבצע קיסוס מייק, הניסוי הראשון במתקן תרמו-גרעיני (פצצת מימן), נערך על ידי ארצות הברית באטול אנווטאק באיי מרשל שבמרכז האוקיינוס השקט
המצאת הסיב האופטי
המצאת תא בועות על ידי דונלד גלייזר
7 במאי – הצגת רעיון של מעגל משולב על ידי ג'פרי דאמר (Geoffrey Dummer), הרעיון יושם רק 6 שנים מאוחר יותר.
אוקטובר – קבלת החלטה על הקמת CERN
רפואה

6 בפברואר – השתלת הלב המלאכותי הראשון בוצע בארצות הברית
פיתוח חיסון נגד שיתוק ילדים של יונה אדוארד סאלק
שימוש ראשון בכלורפרומאזין. תרופה אנטי-פסיכוטיות טיפוסית
גילוי מעכב מונואמין אוקסידאז, משמש לטיפול בתסמינים של מחלת פרקינסון ובדיכאון
וירג'יניה אַפְּגָאר, מומחית להרדמה, מפתחת את מבחן אפגאר, בדיקה הנעשית בתינוק מיד בתום הלידה, במטרה להעריך את מצבו הגופני
פרסים

פרס נובל
פרס נובל לפיזיקה - פליקס בלוך ואדוארד מילס פרסל, על פיתוח שיטות חדשות למדידות מגנטיות גרעיניות מדויקות, ולתגליות הקשורות בהן כמו תהודה מגנטית גרעינית
פרס נובל לכימיה - ארצ'ר ג'ון פורטר מרטין (Archer John Porter Martin) וריצ'רד לורנס מילינגטון סינג (Richard Laurence Millington Synge), על המצאת שיטת הכרומטוגרפיה למקוטעין
פרס נובל לפיזיולוגיה ורפואה - זלמן אברהם וקסמן, על גילוי הסטרפטומיצין לטיפול בשחפת ותרופות אנטיביוטיות אחרות
נולדו

1 בפברואר – רוג'ר טסיין, ביוכימאי סיני-אמריקאי. חתן בפרס נובל לכימיה על חלקו בגילוי ופיתוח השימוש בחלבון הפלואורסצנטי GFP
6 ביולי – עדי שמיר, מדען מחשב ישראלי העוסק בעיקר בקריפטוגרפיה, חתן פרס טיורינג ופרס ישראל
9 בנובמבר – ג'ק שוסטק, ביולוג אמריקאי, עוסק בביוכימיה, גנטיקה וביולוגיה סינתטית, חתן פרס נובל לפיזיולוגיה או לרפואה לשנת 2009, על חלקו במגלית באשר לדרך שבה הטלומר מגן על הכרומוזום
31 בדצמבר – ווהן ג'ונס, מתמטיקאי ניו זילנדי זכה במדליית פילדס